Here is a page extracted from Wikipedia that may contain CSS, HTML, and a lot of unformatted text.

Title: Tallinn
Content: Tallinn (Reval en alemán; Ревель en ruso) ye una ciudat d'Estonia, que ye a capital d'o país y d'a suya rechión, Harjumaa (u tierra d'Harju).

Ye situata a o canto d'o golfo de Finlandia, en o mar Baltico, ocupando una superficie total de 159,2 km², con una población de 429.899 habitants en 2014 y una densidat de población de 2.700 hab/km².

Fa parte d'a Organización d'as Ciudaz d'o Patrimonio d'a Humanidat y o suyo casco viello ye Patrmonio d'a Humanidat, declarato por l'UNESCO en 1997.

Toponimia 
O nombre actual d'a ciudat, Tallinn, ye d'orichen estonio, aunque o suyo sentito ye discutito. Ta beluns, provién de Taani-linn(a) (que significa castiello (u villa) d'os daneses); ta atros, de tali-linna (que significa castiello (u villa ) d'hibierno); ta atros, de talu-linna (que ye castiello-casa u castiello-pardina, u villa -casa u villa -pardina). O sufixo linna ye habitual en a luenga estonia ta indicar ciudat y castiello, pareixito a lo sufixo -grad en as luengas eslavas.

Tallinna substituyó l'antigo nombre alemán Reval (en ruso Ревель) dimpués d'a independencia d'o país en 1918. Ista ortografía cambeó en os anyos 1920 ta l'actual Tallinn, estando singular, porque os nombres de lugar en estonio a sobén rematan en vocal (uso d'o chenitivo).

O nombre de Reval, que ye emplegato por os alemans y os suecos ta fer referencia a la ciudat, provién d'o sieglo XIII, ta referir-se a o condau amanato.

Bi ha atros nombres antigos d'a ciudat, variants de Lindanise, como Lyndanisse en danés, Lindanäs en sueco, Ledenets en eslau antigo oriental, Kesoniemi en finés u Kolyvan (Колывань) en eslau oriental antigo.

Historia 
A primeras trazas de presencia humana en l'actual territorio d'a ciudat son d'o sieglo XV aC.

Sindembargo, a ciudat prencipia a tener mas importancia en os sieglos IX y X, como un important puesto comercial en a mar Baltica.

En 1219, os daneses prenen Tallinn, y construyen un castiello en piedra, clamando-lo Reval, seguntes o nombre d'a rechión, encara que os estonios en diciban Tallinna.

Estió miembro d'a Ligallo Hanseatico, como centro d'o comercio d'a sal en a Baltica, y l'ocuporon os caballers d'a Orden Teutonica en 1346, Suecia en 1561 y Rusia en 1710.

Mientres a Segunda Guerra Mundial, fue bombardiada por l'Exercito Royo, porque as tropas d'a Wehrmacht d'o Tercer Reich se bi heban acubilato. A metat d'a ciudat quedó destruita, pero nomás o 10% d'o casco antigo.

Vinclos externos 

Capitals d'Europa
Puertos
Localidaz d'Estonia
Patrimonio d'a Humanidat en Estonia
Ciudaz hanseaticas